
DR.30.11.2015  65  

 

yang telah berjaya dibuat setakat ini dan apakah cabaran utama dalam merealisasikan 
agenda yang telah dipersetujui bersama dalam program NAM ini.   

Begitu juga Butiran 060000 iaitu berkaitan dengan Lembaga Penduduk dan 
Pembangunan Keluarga Negara (LPPKN). Saya ingin tahu apakah perancangan kerajaan 
untuk meningkatkan kadar pertumbuhan penduduk dalam negara sebab kita dapati 
bagaimana sekarang ini kadar penduduk negara kita tahap kesuburannya semakin 
berkurang.  Di mana pada tahun 2000, kadar kesuburan tiga orang satu keluarga, pada 
tahun 2012 di dapati kadar kesuburan hanya dua orang satu keluarga dan mengikut 
kenyataan pihak kementerian, menjelang 2020 di mana kadar kesuburan hanya mungkin 
1% sahaja ataupun satu orang sahaja satu keluarga.  Ini adalah satu perkara yang sangat 
membimbangkan untuk masa depan negara.  Jadi, saya ingin tahu apakah perancangan 
kerajaan dalam menangani isu ini?  Terima kasih Tuan Pengerusi.   

Tuan Pengerusi [Datuk Haji Ismail bin Haji Mohamed Said]:  Ya, sila Yang 
Berhormat Menteri.   

 

4.34 ptg. 

Timbalan Menteri Pembangunan Wanita, Keluarga dan Masyarakat [Datuk 
Hajah Azizah binti Datuk Seri Panglima Mohd Dun]:  Terima kasih Tuan Pengerusi, 
Bismillahi Rahmani Rahim, Assalamualaikum warahmatullaahi taalawabarakaatuh.  Saya 
mulakan dengan apa yang telah dikemukakan oleh Yang Berhormat daripada Ampang 
berkaitan dengan definisi ibu tunggal dan juga statistik. Memang betul kerajaan telah 
meluluskan definisi baru untuk ibu tunggal.  Pertamanya perempuan yang menjadi ketua isi 
rumah bertaraf perkahwinan balu ataupun bercerai, berpisah tetap dan mempunyai anak 
yang belum berkahwin dalam isi rumah yang sama dan bilangannya ialah 180,112 orang.   

Keduanya perempuan yang menjadi ketua isi rumah tetapi mempunyai suami 
tetapi suami yang tidak sihat dan tidak mampu bekerja dan mempunyai anak yang belum 
berkahwin dalam isi rumah yang sama.  Bilangannya ialah 49,748 orang. Ketiganya, 
perempuan yang menjadi ketua isi rumah tidak pernah berkahwin tetapi mempunyai anak, 
anak angkat atau anak tidak sah taraf bilangannya 5,380 orang dan keseluruhannya jumlah 
ialah 235,240 orang.   

Walaupun tadi dikatakan oleh Yang Berhormat Ampang bahawa ini tidak termasuk 
wanita yang masih berkahwin tetapi telah ditinggalkan oleh suami.  Kalau kita tengok di situ 
ada disebutkan berpisah tetap.  Ertinya ditinggalkan berterusan oleh suami.  So, kita 
masukkanlah.  Bagi isteri yang masih tinggal bersama-sama dengan suami serumah 
dengan suami mereka ini tidaklah boleh dikatakan sebagai ibu tunggal tetapi sekiranya 
mereka bermasalah untuk mendapat nafkah, maka mereka ini bolehlah mengambil tindakan 
undang-undang mendapatkan daripada suami mereka.   

Seterusnya, berkaitan dengan subsidi mammogram.   

Puan Hajah Zuraida binti Kamaruddin [Ampang]:  [Bangun] 

Tuan Pengerusi [Datuk Haji Ismail bin Haji Mohamed Said]: Yang Berhormat 
Ampang bangun.  Sila.   

Puan Hajah Zuraida binti Kamaruddin [Ampang]: Terima kasih Tuan Pengerusi, 
Terima kasih Yang Berhormat Menteri. Saya rasa jawapan yang telah diberi oleh Yang 
Berhormat Menteri setakat untuk mereka mengambil tindakan undang-undang satu 
jawapan yang kurang bertanggungjawab kerana suri rumah tangga ini adalah selalunya 
yang tidak bekerja.  Bagaimana mereka hendak mengambil tindakan guaman yang 
memerlukan belanja?  Mungkin kita boleh gunakan khidmat peguam yang percuma itu 
untuk mereka yang berpendapatan rendah tetapi perbelanjaan mereka untuk turun naik ke 
mahkamah itu sudah menjadi isu dah.  Sudah lama telah kita bincangkan dan kita 
bahaskan, masih lagi mereka ini tidak dapat lagi kita bantu nasib mereka.  Jadi, mesti ada 
satu pendekatan yang lebih mesra untuk bagaimana untuk membantu mereka 
menyelesaikan masalah mereka.  Terima kasih.   

Datuk Hajah Azizah binti Datuk Seri Panglima Mohd Dun:  Terima kasih Yang 
Berhormat Ampang.  Memang kita di kerajaan memang sudah ada sistem Jabatan Bantuan 
Guaman yang mana siapa pun boleh datang memohon pertolongan kepada mereka untuk 
mengambil tindakan terhadap mana-mana orang termasuklah dalam kes seperti begini 



yang telah berjaya dibuat setakat ini dan apakah cabaran utama dalam merealisasikan agenda yang telah dipersetujui bersama dalam program NAM ini. Begitu juga Butiran 060000 iaitu berkaitan dengan Lembaga Penduduk dan Pembangunan Keluarga Negara (LPPKN). Saya ingin tahu apakah perancangan kerajaan untuk meningkatkan kadar pertumbuhan penduduk dalam negara sebab kita dapati bagaimana sekarang ini kadar penduduk negara kita tahap kesuburannya semakin berkurang. Di mana pada tahun 2000, kadar kesuburan tiga orang satu keluarga, pada tahun 2012 di dapati kadar kesuburan hanya dua orang satu keluarga dan mengikut kenyataan pihak kementerian, menjelang 2020 di mana kadar kesuburan hanya mungkin 1% sahaja ataupun satu orang sahaja satu keluarga. Ini adalah satu perkara yang sangat membimbangkan untuk masa depan negara. Jadi, saya ingin tahu apakah perancangan kerajaan dalam menangani isu ini? Terima kasih Tuan Pengerusi. Tuan Pengerusi [Datuk Haji Ismail bin Haji Mohamed Said]: Ya, sila Yang Berhormat Menteri. 4.34 ptg. Timbalan Menteri Pembangunan Wanita, Keluarga dan Masyarakat [Datuk Hajah Azizah binti Datuk Seri Panglima Mohd Dun]: Terima kasih Tuan Pengerusi, Bismillahi Rahmani Rahim, Assalamualaikum warahmatullaahi taalawabarakaatuh. Saya mulakan dengan apa yang telah dikemukakan oleh Yang Berhormat daripada Ampang berkaitan dengan definisi ibu tunggal dan juga statistik. Memang betul kerajaan telah meluluskan definisi baru untuk ibu tunggal. Pertamanya perempuan yang menjadi ketua isi rumah bertaraf perkahwinan balu ataupun bercerai, berpisah tetap dan mempunyai anak yang belum berkahwin dalam isi rumah yang sama dan bilangannya ialah 180,112 orang. Keduanya perempuan yang menjadi ketua isi rumah tetapi mempunyai suami tetapi suami yang tidak sihat dan tidak mampu bekerja dan mempunyai anak yang belum berkahwin dalam isi rumah yang sama. Bilangannya ialah 49,748 orang. Ketiganya, perempuan yang menjadi ketua isi rumah tidak pernah berkahwin tetapi mempunyai anak, anak angkat atau anak tidak sah taraf bilangannya 5,380 orang dan keseluruhannya jumlah ialah 235,240 orang. Walaupun tadi dikatakan oleh Yang Berhormat Ampang bahawa ini tidak termasuk wanita yang masih berkahwin tetapi telah ditinggalkan oleh suami. Kalau kita tengok di situ ada disebutkan berpisah tetap. Ertinya ditinggalkan berterusan oleh suami. So, kita masukkanlah. Bagi isteri yang masih tinggal bersama-sama dengan suami serumah dengan suami mereka ini tidaklah boleh dikatakan sebagai ibu tunggal tetapi sekiranya mereka bermasalah untuk mendapat nafkah, maka mereka ini bolehlah mengambil tindakan undang-undang mendapatkan daripada suami mereka. Seterusnya, berkaitan dengan subsidi mammogram. Puan Hajah Zuraida binti Kamaruddin [Ampang]: [Bangun] Tuan Pengerusi [Datuk Haji Ismail bin Haji Mohamed Said]: Yang Berhormat Ampang bangun. Sila. Puan Hajah Zuraida binti Kamaruddin [Ampang]: Terima kasih Tuan Pengerusi, Terima kasih Yang Berhormat Menteri. Saya rasa jawapan yang telah diberi oleh Yang Berhormat Menteri setakat untuk mereka mengambil tindakan undang-undang satu jawapan yang kurang bertanggungjawab kerana suri rumah tangga ini adalah selalunya yang tidak bekerja. Bagaimana mereka hendak mengambil tindakan guaman yang memerlukan belanja? Mungkin kita boleh gunakan khidmat peguam yang percuma itu untuk mereka yang berpendapatan rendah tetapi perbelanjaan mereka untuk turun naik ke mahkamah itu sudah menjadi isu dah. Sudah lama telah kita bincangkan dan kita bahaskan, masih lagi mereka ini tidak dapat lagi kita bantu nasib mereka. Jadi, mesti ada satu pendekatan yang lebih mesra untuk bagaimana untuk membantu mereka menyelesaikan masalah mereka. Terima kasih. Datuk Hajah Azizah binti Datuk Seri Panglima Mohd Dun: Terima kasih Yang Berhormat Ampang. Memang kita di kerajaan memang sudah ada sistem Jabatan Bantuan Guaman yang mana siapa pun boleh datang memohon pertolongan kepada mereka untuk mengambil tindakan terhadap mana-mana orang termasuklah dalam kes seperti begini.